1. **כללי** 
   1. **תחום הנספח**
      1. בנספח זה מפורטות ההוראות לביצוע בדיקות של מערכות תיעול להעברת כבלים ומערכות השחלה להעברת כבלים עבור מתקני חשמל (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן-הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
      2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
   2. **מסמכים ישימים**
      1. ת"י 61084 חלק 1 – מערכות תיעול להעברת כבלים ומערכות השחלה להעברת כבלים עבור מתקני חשמל: דרישות כלליות

ת"י 61084 חלק 1.2 - מערכות תיעול להעברת כבלים ומערכות השחלה להעברת כבלים עבור מתקני חשמל: דרישות מיוחדות – מערכות תיעול להעברת כבלים ומערכות השחלה להעברת כבלים עבור מתקני חשמל המיועדות להרכבה על קירות ועל תקרות

* + 1. הנחיות והוראות הממונה על התקינה לעניין יבוא טובין שחל עליהם תקן רשמי (להלן-"הנחיות והוראות הממונה").
    2. הוראות הממונה על התקינה בעניין מעבדות בדיקה עפ"י הפקודה צו ייבוא חופשי, על עדכוניו.
  1. **סיווג לקבוצות יבוא**

לסיווג הטובין לפי קבוצות ייבוא יש לבדוק בקישור -חיפוש קבוצות יבוא של תקנים, באתר הממונה על התקינה .

* 1. **הגדרת דגם ומשפחת דגמים**
     1. **דגם (של מוצר)** : כדגם אחד יחשבו טובין בעלי מפרט טכני זהה, בעלי רוחב וגובה אחד שיוצרו ע"י יצרן אחד, בארץ יצור/אתר ייצור אחד והמזוהים ע"י היצרן כדגם אחד.

1.4.2 **משפחת הדגמים:** כמשפחת דגמים ייחשבו מספר דגמים של הטובין,

הזהים בתכונותיהם אך יכולים להיות נבדלים זה מזה בשטח החתך הפנימי שלהם.

* + 1. בנספח זה , משפחת דגמים תחשב כדגמים זהים הנבדלים זה מזה בשטח החתך הפנימי שלהם ובתנאי ששטח החתך של הדגמים מצוי באחד מהטווחים המפורטים בטבלה שלהלן:

|  |  |
| --- | --- |
| משפחה | טווח שטח החתך הפנימי |
| 1 | עד 36 סמ"ר |
| 2 | מעל 36 סמ"ר |

* 1. **תיק מוצר** 
     1. "תיק המוצר" – תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים. ארץ מקור, אתר הייצור, שם המותג, קטלוג, צילומים, שרטוטים, מסמכים טכניים, אישורי עמידה בתקנים ורגולציות, שם יצרן, מק"ט יצרן, פרטי היבואן, תקנים רשמיים החלים עליו, כמפורט ב"הנחיות והוראות הממונה על התקינה לעניין יבוא טובין שחל עליהם תקן רשמי".
     2. לפני ביצוע בדיקת הדגם, על היבואן להעביר למעבדת הבדיקה מסמכים כגון: הוראות התקנה, קטלוג וכו' הדרושים להגדרה מלאה וחד משמעית של המוצר.

התיעוד ישמש לתיאור המוצר בתעודת בדיקת הדגם ו/או לצורך בדיקות זיהוי, אבחון והשוואה.

* + 1. תעודת הבדיקה של הדגם תכלול תיאור מלא וחד משמעי של המוצר, הכולל גם את כל פרטי הסימון הנדרשים לפי סעיף 7 של התקן ת"י 61084 חלק 1 ואת רשימת הרכיבים העיקריים. תעודת בדיקת הדגם, המסמכים ותמונות המוצר וכל תעודות הבדיקה הנוספות (בדיקות ש' במסגרת בדיקה ואישור משלוחים), יצורפו לתיק המוצר. כל התיעוד הנ"ל ישמר במערכת המידע של מעבדת הבדיקה ויהיה ניתן לאחזור בקלות. במקביל , על היבואן לשמור על תיק מוצר לדגם בהתאם להוראות הפקודה.

1. **בדיקת דגם- בדיקה מלאה** 
   1. **תדירות הביצוע**: אחת לחיי דגם לכל דגם או משפחת דגמים ,או בעת שינוי התקן, ובהתאם להוראות והנחיות הממונה על התקינה – אישור דגם.
   2. **חלוקה למנות ודגימה**:

כאשר הבדיקה מבוצעת על דוגמא מהמשלוח, מחלקים את הטובין שבמשלוח למנות של דגם ו/או משפחות דגמים. דוגמים אקראית מדגם מכל מנת דגמים ו/או משפחת דגמים כדלקמן:

**מערכות תיעול:** **2 מובלים באורך 2 מטר המובל.**

**מערכות השחלה: 2 מובלים באורך 2 מטר המובל.**

כאשר מדובר במשפחת דגמים בוחרים את הדוגמא/ות באופן שיבטיח כי ניתן להשליך את ממצאי הבדיקה על כל שאר הדגמים שבמשפחה.  
כאשר מבוצעת בדיקה במסגרת יוזמת לקוח תינטלנה ותיבדקנה הדוגמאות שנמסרו על ידי הלקוח והדבר יצוין בתעודת הבדיקה.

* 1. **היקף הבדיקה:** בדיקת התאמה לכל סעיפי ת"י61084 חלקים 1 או 2.1 הישימים אשר חלה עליהם רשמיות

1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'**
   1. **תדירות ביצוע:** 
      1. בדיקה מלאה/בדיקת דגם - אחת לחיי הדגם וכל עוד לא השתנה התקן או המוצר, במקרים אלו תחליט המעבדה על היקף הבדיקות הנדרש לצורך חידוש אישור הדגם.
      2. בדיקה חלקית/בדיקת ש' – כל משלוח ובכפוף להנחיות והוראות הממונה (אלא אם כן סווג התקן או חלק ממנו בקבוצות יבוא 2, 3).
   2. **דגימה:**

מחלקים את הטובין שבמשלוח לקבוצות דגמים ו/או משפחות דגמים.

* + 1. בדיקת דגם – הדגימה תבוצע בהתאם להוראות סעיף 2.2 בנספח זה.
    2. בדיקה חלקית /בדיקת ש' - מחלקים את הטובין שבמשלוח למנות דגמים ו/או משפחות דגמים. דוגמים אקראית יחידה אחת או כמות המוגדרת בתקן של דגם מייצג מכל קבוצת דגמים ו/או ממשפחת דגמים הקיימים במשלוח . יש לדגום, ככל שניתן, דגם שלא נבדק במשלוחים קודמים או שעבר הכי הרבה זמן מהבדיקה הקודמת.
  1. **הבדיקות:** 
     1. **בדיקת זיהוי ונטילה:** בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (פרטי הדגמים שבמשלוח, כמויות דגמי הטובין, חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
     2. **בדיקת דגם להתאמה לסעיפי התקן הרשמיים :** לפי הוראות סעיף 2 בנספח זה.
     3. **בדיקת ש'- בדיקות חלקיות לפי סעיפי התקן:** בדיקה ויזואלית ובדיקות חלקיות שמטרתן לאמת כי המוצר שנדגם במשלוח זהה לדגם שבתיק המוצר וכי לא נפל פגם, בתהליך הייצור או תוך כדי המשלוח, המונע את התאמתו לתקן בסעיפים שלהלן.

בדיקות חלקיות לפי סעיפי התקן: המוצר שנדגם ייבדק להתאמה לסעיפים הבאים של התקן הישראלי ת"י  **61084 חלק 1** :

* סעיף 6 – מיון.
* סעיף 7 – סימון.
* סעיף 9 – מבנה.
* סעיף 10.2 – בדיקת תמיכת כבל.
* סעיף 10.3 – בדיקת הולם.
* סעיף 10.4 – סטייה ליניארית.

* 1. **אי התאמה** 
     1. אי התאמה בבדיקת זיהוי ונטילה – במידה ומתקיימת אי התאמה בבדיקת הזיהוי במסגרת הנטילה, רשאי מנהל מעבדת הבדיקה להחליט כיצד ימשיך תהליך אישור המשלוח ובכלל זה על ביצוע בדיקת דגם, או בדיקת סעיפים קריטיים אחרים או אלה הקשורים לאי ההתאמה. במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה, ידווח על כך מנהל המעבדה לממונה על התקינה ויפעל עפ"י הנחיות והוראות הממונה.
     2. אי התאמה באישור המשלוח – במידה ומתקיימת בבדיקת המשלוח אי התאמה לדגם או לאחת או יותר מדרישות התקן, היא תחשב כאי התאמה של כל קבוצת הטובין/משפחת הטובין שבמשלוח ותחויב בתהליך סילוק ליקויים. במקרה ובבדיקת המשלוח נוצרה עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה, ידווח על כך מנהל המעבדה לממונה על התקינה ויפעל עפ"י הנחיות והוראות הממונה.

1. **תנאים מיוחדים** 
   1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבצע בדיקות נוספות מעבר לבדיקות המוגדרות בנספח זה, הקשורות לתכונות שבהן נמצאה אי ההתאמה.

| **מאושר** | **יעקב וכטל, הממונה על התקינה**  **תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |
| --- | --- |